ಈ ಬಾರಿ ಹೊಸ ವರ್ಷ ಆಚರಣೆ ಮಾಡೋ ಫ್ಲಾನ್ ಮಾಡಿದ್ದೀರಾ.? ಅದಕ್ಕೂ ಮುನ್ನಾ ಈ ಸುದ್ದಿ ಓದಿ.! ಬೆಂಗಳೂರು : ಕೊರೋನಾ ಸೋಂಕಿನ ಭೀತಿಯ ಈ ಸಂದರ್ಭದಲ್ಲೂ ಅನೇಕರು, ಹೊಸ ವರ್ಷವನ್ನು ಬರ ಮಾಡಿಕೊಳ್ಳೋದಕ್ಕೆ ವಿವಿಧ ಫ್ಲಾನ್ ಹಾಕಿದ್ದೀರಿ. ಅದರಲ್ಲೂ ರಾಜ್ಯ ರಾಜಧಾನಿಯ ಅನೇಕರು ಅನೇಕರ ರೀತಿಯಲ್ಲಿ ಹೊಸ ವರ್ಷಾಚರಣೆ ಮಾಡೋ ಯೋಜನೆಯಲ್ಲಿ ತೊಡಗಿರಬಹುದು. ಆದ್ರೇ.. ನಿಮಗೆ ನೆನಪಿರಲಿ ಈ ಬಾರಿ ಕೋವಿಡ್19 ನಿಯಮ ಉಲ್ಲಂಘಿಸಿದ್ರೆ.. ಜೈಲು ಫಿಕ್ಸ್.. ಓ.. ಹೌದಾ ಇದು ನಿಜನಾ ಅಂತ ಹುಬ್ಬೇರಿಸಬೇಡಿ.. ಈ ಬಾರಿ ಹೊಸ ವರ್ಷ ಆಚರಣೆ ಮಾಡೋ ಫ್ಲಾನ್ ಮಾಡಿದ್ದೀರಾ.? ಅದಕ್ಕೂ ಮುನ್ನಾ ಈ ಸುದ್ದಿ ಓದಿ.! ಕೊರೋನಾ ಸೋಂಕಿನ ಭೀತಿಯಿಂದಾಗಿ ಈಗಾಗಲೇ ರಾಜ್ಯದಲ್ಲಿ ಅನೇಕ ಆಚರಣೆಗಳಿಗೆ ಬ್ರೇಕ್ ಹಾಕಲಾಗಿದೆ. ಹೀಗಿದ್ದೂ ಹಬ್ಬಗಳು ಸರಳವಾಗಿ ಆಚರಣೆಗೊಂಡು ಮುಕ್ತಾಯಗೊಂಡಿವೆ. ಇದರ ಮಧ್ಯೆ ಈಗ ಹೊಸ ವರ್ಷ ಬರುತ್ತಿದೆ. ಪ್ರತಿ ವರ್ಷದಂತೆ ಹೊಸ ವರ್ಷವನ್ನು ಈ ಬಾರಿ ಆಚರಿಸೋದಕ್ಕೆ ಆಗೋದಿಲ್ಲ. ಯಾಕೆಂದ್ರ ಕೊರೋನಾ ಸೋಂಕಿನ ಭೀತಿಯಿಂದಾಗಿ ಸಾರ್ವಜನಿಕ ಸ್ಥಳಗಳಲ್ಲಿ ಹೆಚ್ಚು ಜನರು ಸೇರಿ ಆಚರಿಸೋದಕ್ಕೆ ಬ್ರೇಕ್ ಹಾಕಿದೆ. ಈ ಕುರಿತಂತೆ ಮಾಹಿತಿ ನೀಡಿರುವ ಬಿಬಿಎಂಪಿ ಆಯುಕ್ತ ಮಂಜುನಾಥ್ ಪ್ರಸಾದ್, ಕೋವಿಡ್19 ಕಾರಣದಿಂದಾಗಿ ಸಾರ್ವಜನಿಕ ಸ್ಥಳದಲ್ಲಿ ಪಾರ್ಟಿ ಮಾಡುವಂತಿಲ್ಲ. ರಸ್ತೆಗಳಲ್ಲಿ ಪಾರ್ಟಿ ಮಾಡೋದನ್ನು ನಿಷೇಧಿಸಲಾಗಿದೆ. ಪಬ್ ಗಳಲ್ಲಿ ಡಿಜೆ ಸೌಂಡ್, ಡ್ಯಾನ್ಸ್ ನಿಷೇಧಿಸಲಾಗಿದೆ ಎಂದು ತಿಳಿಸಿದರು. ನ್ಯೂ ಇಯರ್ ದಿನದಂದು ಬಿಬಿಎಂಪಿ ಹಾಗೂ ಪೊಲೀಸರು ಜಂಟಿ ಕಾರ್ಯಾಚರಣೆ ನಡೆಸಲಿದೆ. 200 ಮಾರ್ಷಲ್ ಗಳ ಹೆಚ್ಚುವರಿಯಾಗಿ ಬಳಕೆ ಮಾಡಲಾಗುತ್ತಿದೆ. ಒಂದು ವೇಳೆ ಕೋವಿಡ್ ನಿಯಮ ಉಲ್ಲಂಘಿಸಿದ್ರೇ ಅವರ ಮೇಲೆ ಕಾನೂನು ಕ್ರಮ ಕೈಗೊಳ್ಳಲಾಗುತ್ತದೆ. ನಿಯಮ ಉಲ್ಲಂಘಿಸಿದ್ರೇ ಜೈಲು ಫಿಕ್ಸ್ ಎಂಬುದಾಗಿ ತಿಳಿಸಿದ್ದಾರೆ.